text: Smag på en østers-øl
  17 februar 2016 kl. 21.38
  Fanø Bryghus inviterede onsdag indenfor til smagsprøver på Oyster Stout. Lavet med Vadehavets østers. 
  Fanøs lokale bryghus giver i vinterferien mulighed for at se brygmesteren over skulderen. 
  Onsdag blev der brygget Oyster Stout. En næsten sort stout lavet på østers, der er høstet i Vadehavet.
  - Selvfølgelig skal vi lave en stout på østers. Vi har jo råvarerne i gåafstand fra bryggeriet. Vi skal bruge de lokale råvarer, når vi har muligheden, siger direktør for Fanø Bryghus, Claus Winther, til TV SYD.
  Ud over at se, hvordan østers-øl bliver fremstillet, så gav bryghuset også en smagsprøve på den specielle øl, der kun bliver brygget en gang om året.
  Oyster Stout fra Fanø blev første gang brygget i 2012.
  